ম্যারি এলিজাবেথ মাস্ট্র্যান্টোনিও
ম্যারি এলিজাবেথ মাস্ট্র্যান্টোনিও (ইংরেজি: Mary Elizabeth Mastrantonio; জন্ম: ১৭ নভেম্বর ১৯৫৮) হলেন একজন মার্কিন অভিনেত্রী ও গায়িকা। ১৯৮০ সালে ওয়েস্ট সাইড স্টোরি মঞ্চনাটকের পুনর্নির্মাণের মধ্য দিয়ে ব্রডওয়ে মঞ্চে তার অভিষেক হয়। ১৯৮৩ সালে তিনি স্কারফেস চলচ্চিত্রে আল পাচিনোর চরিত্রের বোন জিনা মন্তানা চরিত্রে অভিনয় করেন। ১৯৮৬ সালের দ্য কালার অব মানি চলচ্চিত্রে কারমেন চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দি অ্যাবিস (১৯৮৯), রবিনহুড: প্রিন্স অব থিভস (১৯৯১) এবং দ্য পারফেক্ট স্টর্ম (২০০০)। ২০০৩ সালে তিনি ব্রডওয়েতে সঙ্গীতনাট্যধর্মী ম্যান অব লা মাঞ্চা নাটকে অভিনয় করে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।